Jismoniy tarbiya-sport tashkilotlarining trener-oʻqituvchilari va yoʻriqchi-uslubchilari hamda sport hakamlariga malaka toifalarini berish tizimini takomillashtirish chora-tadbirlari toʻgʻrisida
(resolution, 2026-04-17)

Oʻzbekiston Respublikasi Prezidentining “Maʼmuriy islohotlar doirasida adliya organlari va muassasalarining masʼuliyatini yanada oshirish hamda ixcham boshqaruv tizimini shakllantirish toʻgʻrisida” 2024-yil 24-maydagi PF-80-son Farmoni ijrosini taʼminlash hamda jismoniy tarbiya-sport tashkilotlarining trener-oʻqituvchilari va yoʻriqchi-uslubchilari hamda sport hakamlariga malaka toifalarini berish tizimini takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining 2024-yil 24-maydagi PF-80-son Farmoniga muvofiq: sport-taʼlim muassasasining trener-oʻqituvchilari uchun ikkinchi, birinchi va oliy malaka toifalarini olish; sport-taʼlim muassasasining yoʻriqchi-uslubchilari uchun ikkinchi, birinchi va oliy malaka toifalarini olish; sport hakamlariga malaka toifalarini berish boʻyicha xizmatlarni proaktiv shakldagi davlat xizmatlariga oʻtkazish belgilangani maʼlumot uchun qabul qilinsin. 2. Quyidagilar: Jismoniy tarbiya-sport tashkilotlarining trener-oʻqituvchilari va yoʻriqchi-uslubchilariga malaka toifalarini berish tartibi toʻgʻrisidagi nizom 1-ilovaga muvofiq; Sport hakamlariga malaka toifalarini berish tartibi toʻgʻrisidagi nizom 2-ilovaga muvofiq tasdiqlansin. 3. Belgilansinki, 2026-yil 1-yanvardan boshlab: jismoniy tarbiya-sport tashkilotlarining trener-oʻqituvchilari va yoʻriqchi-uslubchilari hamda sport hakamlariga malaka toifalarini berish boʻyicha davlat xizmatlari “ERP sport” yagona elektron boshqaruv tizimi (keyingi oʻrinlarda — “ERP sport” tizimi) orqali proaktiv shaklda koʻrsatiladi. Bunda Sport vazirligi, Qoraqalpogʻiston Respublikasi Sport vazirligi, viloyatlar va Toshkent shahar sport boshqarmalari tomonidan berilgan eski namunadagi malaka toifasi guvohnomalari ularda koʻrsatilgan muddat tugagunga qadar amal qiladi; idoraviy mansubligi va mulkchilik shaklidan qatʼi nazar, barcha jismoniy tarbiya-sport tashkilotlari tomonidan trener-oʻqituvchilar va yoʻriqchi-uslubchilar hamda sport hakamlari toʻgʻrisidagi maʼlumotlar “ERP sport” tizimiga kiritib boriladi. 4. Sport vazirligi Raqamli texnologiyalar vazirligi bilan birgalikda 2025-yil 1-dekabrga qadar: “ERP sport” tizimini manfaatdor vazirlik va idoralarning tegishli axborot tizimlariga integratsiya qilish choralarini koʻrsin; “ERP sport” tizimida jismoniy tarbiya-sport tashkilotlarining trener-oʻqituvchilari va yoʻriqchi-uslubchilari hamda sport hakamlari toʻgʻrisidagi maʼlumotlarni toʻliq shakllantirsin; koʻrsatilgan davlat xizmati toʻgʻrisida jismoniy tarbiya-sport tashkilotlarining trener-oʻqituvchilari va yoʻriqchi-uslubchilari hamda sport hakamlariga “Elektron hukumat” tizimining idoralararo integratsiyalashuv platformasi orqali SMS-xabarnoma yuborish imkoniyatini yaratsin. 5. Oʻzbekiston Respublikasi Hukumatining 3-ilovaga muvofiq ayrim qarorlari 2026-yil 1-yanvardan eʼtiboran oʻz kuchini yoʻqotgan deb hisoblansin. 6. Ushbu qarorning bajarilishini nazorat qilish Oʻzbekiston Respublikasi sport vaziri A.I. Ikramov zimmasiga yuklansin. 1. Ushbu Nizom jismoniy tarbiya-sport tashkilotlarining trener-oʻqituvchilari va yoʻriqchi-uslubchilariga malaka toifalarini berish tartibini belgilaydi. 2. Ushbu Nizomda quyidagi asosiy tushunchalardan foydalaniladi: vakolatli organ — Oʻzbekiston Respublikasi Sport vazirligi; jismoniy tarbiya-sport tashkilotining yoʻriqchi-uslubchisi (keyingi oʻrinlarda — yoʻriqchi-uslubchi) — jismoniy tarbiya-sport tashkilotlarida tashkiliy, tarbiyaviy, sogʻlomlashtirish va oʻquv-uslubiy ishlarni tashkil etuvchi va amalga oshiruvchi mutaxassis; jismoniy tarbiya-sport tashkilotining trener-oʻqituvchisi (keyingi oʻrinlarda — trener-oʻqituvchi) — jismoniy tarbiya-sport tashkilotlarida muayyan sport turi boʻyicha taʼlim dasturi asosida bevosita taʼlim beruvchi va sportchilarni tayyorlovchi mutaxassis; malaka toifasi — trener-oʻqituvchilar va yoʻriqchi-uslubchilarning kasbiy malaka darajasini belgilaydigan, koʻrsatgan natijalari, nazariy bilimi hamda tajribasi asosida bajara oladigan mehnat faoliyati darajasi; “ERP sport” yagona elektron boshqaruv tizimi (keyingi oʻrinlarda — “ERP sport” tizimi) — vakolatli organning trener-oʻqituvchilar va yoʻriqchi-uslubchilarga malaka toifalarini berish boʻyicha davlat xizmatlarini koʻrsatishga moʻljallangan axborot tizimi. 3. Davlat xizmati “ERP sport” tizimi orqali vakolatli organ tomonidan koʻrsatiladi. Davlat xizmati koʻrsatilgani uchun bazaviy hisoblash miqdorining bir baravari miqdorida toʻlov undiriladi. Toʻlov summasi quyidagi tartibda taqsimlanadi: 30 foizi — Oʻzbekiston Respublikasi Sport vazirligi huzuridagi “Raqamlashtirish va sertifikatlash markazi” MCHJning maxsus hisobvaragʻiga; qolgan mablagʻlar — vakolatli organning budjetdan tashqari Sportni qoʻllab-quvvatlash jamgʻarmasining shaxsiy hisobvaragʻiga oʻtkaziladi. 31. Taʼlim tashkilotida qonunchilik hujjatlariga muvofiq tuzilgan mehnat shartnomasi asosida taʼlim va tarbiya sohasida kasbiy faoliyatni amalga oshiruvchi pedagog shaxslardan ushbu Nizomning 3-bandida belgilangan yigʻim summasining 50 foizi undiriladi. 4. Jismoniy tarbiya-sport tashkilotlari tomonidan “ERP sport” tizimida roʻyxatdan oʻtkazilgan trener-oʻqituvchilar va yoʻriqchi-uslubchilarga malaka toifalari beriladi. 5. Trener-oʻqituvchilar va yoʻriqchi-uslubchilarga ikkinchi, birinchi va oliy malaka toifalari beriladi. 6. Trener-oʻqituvchilar va yoʻriqchi-uslubchilarga berilgan malaka toifalari ularga tabaqalashtirilgan tarzda haq toʻlash uchun asos boʻladi. 7. Malaka toifasi 4 yil muddatga beriladi va ushbu muddat oʻtgandan soʻng trener-oʻqituvchilar hamda yoʻriqchi-uslubchilarning yangi koʻrsatkichlarini inobatga olgan holda, malaka toifalari belgilangan tartibda qayta tasdiqlanadi. “Oʻzbekiston Respublikasida xizmat koʻrsatgan sport ustozi” hamda “Qoraqalpogʻiston Respublikasida xizmat koʻrsatgan sport ustozi” faxriy unvonlariga ega boʻlgan shaxslarga cheklanmagan muddatga oliy malaka toifasi beriladi. Trener-oʻqituvchilar va yoʻriqchi-uslubchilar qonunchilik hujjatlariga muvofiq ijodiy taʼtil olganda, malaka toifasi muddati ijodiy taʼtil muddatiga, shuningdek, yoshga doir pensiyaga chiqish muddatiga bir yil qolganda esa avtomatik tarzda bir yil muddatga uzaytiriladi. Malaka toifalari qayta tasdiqlangunga qadar trener-oʻqituvchilar va yoʻriqchi-uslubchilarga tashkilotning mehnatga haq toʻlash fondida nazarda tutilgan mablagʻlar doirasida lavozimi boʻyicha haq toʻlanadi. 8. Ushbu Nizom xalqaro toifali trenerlar uchun malaka toifasini berishga nisbatan tatbiq etilmaydi. 9. Trener-oʻqituvchilar va yoʻriqchi-uslubchilarga malaka toifalari ushbu Nizomga 1-ilovadagi sxemaga muvofiq beriladi. 10. Jismoniy tarbiya-sport tashkilotlari va Jismoniy tarbiya va sport boʻyicha mutaxassislarni qayta tayyorlash va malakasini oshirish instituti (keyingi oʻrinlarda — Institut) tomonidan ushbu Nizomga 2-ilovaga muvofiq trener-oʻqituvchilar va yoʻriqchi-uslubchilar toʻgʻrisidagi maʼlumotlar (keyingi oʻrinlarda — maʼlumotlar) “ERP sport” tizimiga doimiy ravishda kiritib boriladi. Bunda “ERP sport” tizimida trener-oʻqituvchilar va yoʻriqchi-uslubchilarning koʻrsatkichlari kiritilgan maʼlumotlar asosida avtomatik tarzda shakllanib boradi. “ERP sport” tizimiga maʼlumotlarning oʻz vaqtida kiritilishi hamda haqqoniyligi uchun tegishli jismoniy tarbiya-sport tashkilotlari va Institut rahbarlari shaxsan javobgar hisoblanadi. Trener-oʻqituvchilar va yoʻriqchi-uslubchilar maʼlumotlarning toʻgʻriligi va haqqoniyligini hamda koʻrsatkichlarning shakllanishini “ERP sport” tizimida shaxsiy kabinetlari orqali kuzatib borishlari mumkin. 11. Trener-oʻqituvchilarning koʻrsatkichlari ushbu Nizomga 3-ilovaga muvofiq mezonlar asosida “ERP sport” tizimi orqali baholanadi. 12. Sportchilarni keyingi sport mahoratini oshirish guruhlariga bergan trener-oʻqituvchilar ushbu sportchilarning natijalari boʻyicha tegishli malaka toifalarini olishga haqli. Bunda ushbu trener-oʻqituvchi daʼvogarlik qilayotgan malaka toifasidan oldingi malaka toifasi mezonlariga toʻgʻri keladigan koʻrsatkichlarga erishgan sportchilarga ega boʻlishi lozim va mazkur sportchilar erishgan natijalar boʻyicha trener-oʻqituvchi faqat bir marotaba malaka toifasi olishi mumkin. 13. Yoʻriqchi-uslubchilarga malaka toifasi ular Vazirlar Mahkamasining “Jismoniy tarbiya va sport boʻyicha mutaxassislarni qayta tayyorlash va malakasini oshirish tizimini yanada takomillashtirish chora-tadbirlari toʻgʻrisida” 2022-yil 4-iyuldagi 355-son qaroriga muvofiq Institutda vakolatli organ tomonidan tasdiqlangan reja asosida malaka oshirish kurslarini tugatgandan soʻng beriladi. Bunda muqobil malaka oshirish shaklida malaka oshirgan yoʻriqchi-uslubchilarga toʻgʻridan-toʻgʻri oliy malaka toifasi beriladi. Yoʻriqchi-uslubchilar tomonidan yakka mualliflikda tayyorlangan jismoniy tarbiya va sport boʻyicha darslik yoki oʻquv qoʻllanmalarni vakolatli organ hamda uning tizimidagi tashkilotlar huzurida tashkil etilgan Ilmiy kengashlar tomonidan nashr etishga ruxsat berilgan boʻlishi lozim. 14. Bevosita (toʻgʻridan-toʻgʻri) malaka oshirgan yoʻriqchi-uslubchilarga tegishlicha ikkinchi yoki birinchi malaka toifasi beriladi. Bunda: ikkinchi malaka toifasi — mutaxassisligi boʻyicha kamida bir yil ish stajiga ega boʻlgan hamda bevosita (toʻgʻridan-toʻgʻri) malaka oshirgan yoʻriqchi-uslubchilarga; birinchi malaka toifasi — mutaxassisligi boʻyicha kamida uch yil ish stajiga va ikkinchi malaka toifasiga ega boʻlgan hamda bevosita (toʻgʻridan-toʻgʻri) malaka oshirgan yoʻriqchi-uslubchilarga beriladi. 15. Mazkur Nizomning 13 va 14-bandlarida belgilangan qoidalardan tashqari, jismoniy tarbiya-sport tashkilotlarida ishlagan mehnat staji asosida yoʻriqchi-uslubchilarning koʻrsatkichlari ushbu Nizomga 4-ilovaga muvofiq mezonlar boʻyicha “ERP sport” tizimi orqali baholanadi, istisno tariqasida, faqat bir marotaba tegishli malaka toifasi beriladi. 16. “ERP sport” tizimida maʼlumotlar toʻliq shakllangandan soʻng 1 ish kuni ichida ushbu Nizomga 5-ilovaga muvofiq QR-kod (matrik shtrixli kod) qoʻyilgan holda elektron shaklda malaka toifasi toʻgʻrisida guvohnoma rasmiylashtiriladi hamda bu haqida avtomatik tarzda trener-oʻqituvchilar va yoʻriqchi-uslubchilarga “Elektron hukumat” tizimining idoralararo integratsiyalashuv platformasi orqali SMS-xabarnoma yuboriladi. Bunda SMS-xabarnoma uchun toʻlovlar trener-oʻqituvchilar va yoʻriqchi-uslubchilarning mobil aloqa telefon raqamlaridagi mavjud mablagʻlar hisobidan undiriladi. 17. Trener-oʻqituvchilar va yoʻriqchi-uslubchilar malaka toifasi rasmiylashtirilganligi toʻgʻrisida xabarnomani olgandan soʻng, zaruratga koʻra, toʻlovni amalga oshirgan holda “ERP sport” tizimidagi shaxsiy kabineti orqali elektron shaklda malaka toifasi toʻgʻrisidagi guvohnomani olishi mumkin. Malaka toifasi rasmiylashtirilgan kundan boshlab 4 yil muddatga beriladi. Bunda malaka toifasi boʻyicha ustamalar malaka toifasi rasmiylashtirilgan kundan boshlab toʻlanadi. 18. Malaka toifasining amal qilish muddati tugashidan 2 oy oldin “ERP sport” tizimidagi trener-oʻqituvchilar va yoʻriqchi-uslubchilar toʻgʻrisidagi maʼlumotlar yangilanadi. 19. “ERP sport” tizimi markazlashtirilgan holda vakolatli organ tomonidan yuritiladi. 20. Vakolatli organ “ERP sport” tizimining doimiy ishlashini taʼminlash maqsadida: jismoniy tarbiya-sport tashkilotlari va Institut tomonidan “ERP sport” tizimida maʼlumotlar kiritilishini, yangilab borilishini hamda ularning himoyalanishini; “ERP sport” tizimida maʼlumotlar asosida koʻrsatkichlarning shakllanishini hamda maʼlumotlarning oʻzaro almashinuvini; avtomatlashtirilgan holda maʼlumotlarni yigʻish, saqlash, qayta ishlash, umumlashtirish va foydalanuvchilarga “ERP sport” tizimi orqali maʼlumotlar taqdim qilinishini; zamonaviy axborot-kommunikatsiya texnologiyalaridan foydalangan holda, “ERP sport” tizimining texnik va dasturiy vositalari uzluksiz ishlashini; “ERP sport” tizimida foydalanuvchilarni roʻyxatga olishni va ularning “ERP sport” tizimiga ulanishini taʼminlaydi. 21. Vakolatli organ maʼlumotlarning sir saqlanishini taʼminlaydi. 22. Oʻzbekiston Respublikasi Adliya vazirligi, Qoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalari ushbu Nizom talablarining davlat organlari va boshqa tashkilotlar tomonidan bajarilishini doimiy nazorat va monitoring qilib boradi. 23. Trener-oʻqituvchilar va yoʻriqchi-uslubchilar davlat organlari va boshqa tashkilotlar xodimlarining xatti-harakatlari (harakatsizligi) yuzasidan qonunchilik hujjatlarida belgilangan tartibda shikoyat qilishlari mumkin. 24. Ushbu Nizom talablarining buzilishida aybdor boʻlgan shaxslar qonunchilik hujjatlarida belgilangan tartibda javob beradi. BosqichlarSubyektlarTadbirlarBajarish muddatlari1-bosqichJismoniy tarbiya-sport tashkilotlari hamda Jismoniy tarbiya va sport boʻyicha mutaxassislarni qayta tayyorlash va malakasini oshirish institutiTrener-oʻqituvchilar va yoʻriqchi-uslubchilar toʻgʻrisidagi maʼlumotlarni “ERP sport” yagona elektron boshqaruv tizimiga (keyingi oʻrinlarda — “ERP sport” tizimi) kiritib boradi.Doimiy ravishda2-bosqich“ERP sport” tizimi orqali1. Trener-oʻqituvchilar va yoʻriqchi-uslubchilarning koʻrsatkichlari baholanadi va natijasi boʻyicha malaka toifasi toʻgʻrisida guvohnoma rasmiylashtiriladi.Maʼlumotlar toʻliq shakllangandan soʻng 1 ish kuni ichida2. Bu haqida trener-oʻqituvchilar va yoʻriqchi-uslubchilarga “Elektron hukumat” tizimining idoralararo integratsiyalashuv platformasi orqali SMS-xabarnoma yuboriladi.Avtomatik tarzda3-bosqichTrener-oʻqituvchilar va yoʻriqchi-uslubchilarToʻlovni amalga oshirgan holda “ERP sport” tizimidagi shaxsiy kabineti orqali elektron shaklda malaka toifasi toʻgʻrisidagi guvohnomani oladi.Zaruratga koʻra NAMUNA“ERP sport” yagona elektron boshqaruv tizimiga kiritiladigan trener-oʻqituvchilar va yoʻriqchi-uslubchilar toʻgʻrisidaMAʼLUMOTLARI. Trener-oʻqituvchilar va yoʻriqchi-uslubchilar toʻgʻrisida maʼlumotlar1.1. F.I.O.1.2. Tugʻilgan sanasi (yil/kun/oy)1.3. JSHSHIR 1.4. Yashash manzili1.5. Telefon raqami1.6. Sport turiII. Trener-oʻqituvchilar va yoʻriqchi-uslubchilarning koʻrsatkichlaria) trener-oʻqituvchilar boʻyicha2.1. Tayyorlagan sportchisining musobaqalarda erishgan natijalarini tasdiqlovchi hujjatlar, musobaqa bayonnomasi (diplom yoki sertifikat mavjud boʻlsa)2.2. Trener-oʻqituvchiga sportchi biriktirilgani toʻgʻrisidagi hujjatb) yoʻriqchi-uslubchilar boʻyicha2.3. Muqobil shaklda malaka oshirish sertifikati2.4. Bevosita (toʻgʻridan-toʻgʻri) shaklda malaka oshirish sertifikati I. Trener-oʻqituvchi tomonidan tayyorlangan sportchilarning sport musobaqalarida erishgan natijasiSport musobaqasining nomiSportchilar soni*(kamida)Sportchining sport musobaqasida egallagan oʻrni(erishgan natijasi)**Oliy toifaBirinchi toifaIkkinchi toifaOlimpiya va Paralimpiya oʻyinlari1Ishtirok etganligi--Olimpiya va Paralimpiya oʻyinlari dasturlariga kiritilgan sport turlari boʻyicha jahon chempionatlari (kattalar)11 — 56 — 1011 — 20Olimpiya va Paralimpiya oʻyinlari dasturlariga kiritilgan sport turlari boʻyicha jahon kuboklari (kattalar).Bunda ushbu sport musobaqalarida kamida 20 ta mamlakatning sportchilari qatnashgan boʻlishi kerak.11 — 56 — 1011 — 20Olimpiya va Paralimpiya oʻyinlari dasturlariga kiritilgan sport turlari boʻyicha jahon chempionatlari (yoshlar, oʻsmirlar)11 — 34 — 67 — 10Olimpiya va Paralimpiya oʻyinlari dasturlariga kiritilgan sport turlari boʻyicha jahon kuboklari (yoshlar, oʻsmirlar).Bunda ushbu sport musobaqalarida kamida 20 ta mamlakatning sportchilari qatnashgan boʻlishi kerak.11 — 56 — 1011 — 20Osiyo va Paraosiyo oʻyinlari11 — 67 — 1011 — 14Olimpiya va Paralimpiya oʻyinlari dasturlariga kiritilgan sport turlari boʻyicha Osiyo chempionatlari (kattalar)11 — 34 — 67 — 10Olimpiya va Paralimpiya oʻyinlari dasturlariga kiritilgan sport turlari boʻyicha Osiyo kuboklari (kattalar).Bunda ushbu sport musobaqalarida kamida 10 ta mamlakatning sportchilari qatnashgan boʻlishi kerak.11 — 23 — 56 — 7Olimpiya va Paralimpiya oʻyinlari dasturlariga kiritilgan sport turlari boʻyicha Osiyo chempionatlari (yoshlar, oʻsmirlar)11 — 34 — 67 — 10Olimpiya va Paralimpiya oʻyinlari dasturlariga kiritilgan sport turlari boʻyicha Osiyo kuboklari (yoshlar, oʻsmirlar).Bunda ushbu sport musobaqalarida kamida 10 ta mamlakatning sportchilari qatnashgan boʻlishi kerak.11 — 23 — 56 — 7Osiyo va Paraosiyo oʻyinlari dasturiga kiritilgan sport turlari, shuningdek, Oʻzbekiston Respublikasi Prezidenti hujjatlari va Hukumat qarorlari bilan belgilangan alohida sport turlari boʻyicha jahon chempionati (kattalar, yoshlar). ***Bunda ushbu sport musobaqalarida kamida 40 ta mamlakatning sportchilari qatnashgan boʻlishi kerak.11 — 34 — 67 — 10Osiyo va Paraosiyo oʻyinlari dasturiga kiritilgan sport turlari, shuningdek, Oʻzbekiston Respublikasi Prezidenti hujjatlari va Hukumat qarorlari bilan belgilangan alohida sport turlari boʻyicha Osiyo chempionati (yoshlar, kattalar). ***Bunda ushbu sport musobaqalarida kamida 20 ta mamlakatning sportchilari qatnashgan boʻlishi kerak.11 — 23 — 45 — 6Xalqaro sport tashkilotlari tomonidan tashkil qilinadigan kompleks sport musobaqalari (kattalar)11 — 34 — 56 — 7Xalqaro sport tashkilotlari tomonidan tashkil qilinadigan kompleks sport musobaqalari (yoshlar, oʻsmirlar)11 — 34 — 56 — 7Milliy sport turlari boʻyicha jahon chempionatlari va kuboklari (oʻsmirlar, yoshlar, kattalar).Bunda ushbu sport musobaqalarida kamida 20 ta mamlakatning sportchilari qatnashgan boʻlishi kerak.11 — 34 — 56 — 8Milliy sport turlari boʻyicha Osiyo chempionatlari (oʻsmirlar, yoshlar, kattalar).Bunda ushbu sport musobaqalarida kamida 15 ta mamlakatning sportchilari qatnashgan boʻlishi kerak.11 — 23 — 45 — 8Olimpiya va Paralimpiya oʻyinlari dasturlariga kiritilgan sport turlari boʻyicha Oʻzbekiston Respublikasi chempionati (yoshlar, kattalar).51--Olimpiya va Paralimpiya oʻyinlari dasturlariga kiritilgan sport turlari boʻyicha Oʻzbekiston Respublikasi chempionati yoki kubogi (oʻsmirlar, yoshlar, kattalar).1-1 — 34 — 6Osiyo va Paraosiyo oʻyinlari dasturiga kiritilgan sport turlari, shuningdek, Oʻzbekiston Respublikasi Prezidenti hujjatlari va Hukumat qarorlari bilan belgilangan alohida sport turlari boʻyicha Oʻzbekiston Respublikasi chempionati yoki kubogi (kattalar). ***2-12 — 3“Besh tashabbus olimpiadasi” doirasidagi sport musobaqalarining respublika bosqichi****11 — 3--“Besh tashabbus olimpiadasi” doirasidagi sport musobaqalarining viloyat bosqichi****1-12 — 3II. Trener-oʻqituvchining Oʻzbekiston Respublikasining sport terma jamoalarini shakllantirish hamda sport zaxirasini tayyorlashda qoʻshgan hissasiTerma jamoalar va sport zaxirasiTayyorlangan sportchilar soniBirinchi toifaIkkinchi toifa Olimpiya va Paralimpiya oʻyinlari dasturlariga kiritilgan sport turlari boʻyicha sportchilarni Oʻzbekiston Respublikasining sport terma jamoasi nomzodligiga tayyorlash (asosiy)21 Olimpiya va Paralimpiya oʻyinlari dasturlariga kiritilgan sport turlari boʻyicha sportchilarni Oʻzbekiston Respublikasining sport terma jamoasi nomzodligiga tayyorlash (zaxira)*****32 Osiyo va Paraosiyo oʻyinlari dasturiga kiritilgan sport turlari, shuningdek, Oʻzbekiston Respublikasi Prezidenti hujjatlari va Hukumat qarorlari bilan belgilangan alohida sport turlari boʻyicha sportchilarni Oʻzbekiston Respublikasining sport terma jamoasi nomzodligiga tayyorlash (asosiy) ***54 Osiyo va Paraosiyo oʻyinlari dasturiga kiritilgan sport turlari, shuningdek, Oʻzbekiston Respublikasi Prezidenti hujjatlari va Hukumat qarorlari bilan belgilangan alohida sport turlari boʻyicha sportchilarni Oʻzbekiston Respublikasining sport terma jamoasi nomzodligiga tayyorlash (zaxira) *****65 Sportchilarni Qoraqalpogʻiston Respublikasi, viloyatlar va Toshkent shahar sport terma jamoalari nomzodligiga tayyorlash (asosiy)54 Sportchilarni Qoraqalpogʻiston Respublikasi, viloyatlar va Toshkent shahar sport terma jamoalari nomzodligiga tayyorlash (zaxira) *****65 Sportchilarni Olimpiya va paralimpiya sport turlariga tayyorlash markazlariga kirish uchun tayyorlash 32 Jismoniy tarbiya-sport tashkilotlariMyehnat staji (yil)Oliy toifaBirinchi toifaIkkinchi toifaSport vazirligi532Oʻzbekiston Milliy olimpiya qoʻmitasi va Oʻzbekiston Milliy paralimpiya qoʻmitasi532Qoraqalpogʻiston Respublikasi Sport vazirligi, viloyatlar va Toshkent shahar sport boshqarmalari743Oʻzbekiston dzyudo akademiyasi, Xalqaro shaxmat akademiyasi, Respublika oliy sport mahorati maktablari (Sport turlarini rivojlantirish respublika markazlari), Oliy mahorat sport maktabi, Olimpiya va paralimpiya sport turlariga tayyorlash markazlari, Respublika olimpiya zaxiralari tennis maktabi, Respublika velosport mahorat maktab-internati, Sportning eshkak eshish va gimnastika boʻyicha ixtisoslashtirilgan respublika bolalar-oʻsmirlar olimpiya zaxirasi sport maktablari, Gimnastika sport turlariga tayyorlash markazlari, Oʻzbekiston karateni rivojlantirish markazi, Ogʻir atletika markazi, sport turlari boʻyicha ixtisoslashtirilgan davlat maktab-internatlari, ixtisoslashtirilgan sport maktablari, sport maktablari654Respublika sport federatsiyalari (uyushmalari)753Hududiy sport federatsiyalari (uyushmalari)753Respublika jismoniy tarbiya-sport tashkilotlari743Hududiy jismoniy tarbiya-sport tashkilotlari1064Ilmiy-tadqiqot institutlari va oliy taʼlim tashkilotlari (ilmiy unvon yoki ilmiy darajaga ega boʻlgan holda)742Ilmiy-tadqiqot institutlari va oliy taʼlim tashkilotlari (ilmiy unvon va ilmiy darajaga ega boʻlmagan holda)1074 Malaka toifasi toʻgʻrisidagi guvohnoma A5 formatdagi oq qogʻozda, toʻqqiz xil rangdan, shu jumladan, matn uchun — qora rang, rasmlar tasviri uchun — yashil, koʻk, sariq, havo rang, jigar rang, kul rang va qizil ranglardan, fon uchun — oq rangdan foydalangan holda bosib chiqariladi. Guvohnomada Oʻzbekiston Respublikasining Davlat gerbi tasviri, davlat tilida va lotin yozuvida vakolatli organning nomi, malaka toifasi berilganligi toʻgʻrisida guvohnoma tartib raqami (MT № 000000), F.I.O., malaka toifasi nomi, malaka toifasining amal qilish muddati, vakolatli shaxsning nomi koʻrsatiladi. Guvohnoma QR-kod (matrik shtrixli kod) qoʻyilgan holda elektron shaklda beriladi. 1. Ushbu Nizom sport hakamlariga malaka toifalarini berish tartibini belgilaydi. 2. Ushbu Nizomda quyidagi asosiy tushunchalar qoʻllaniladi: vakolatli organ — Oʻzbekiston Respublikasi Sport vazirligi; malaka toifasi — sport hakamlarining kasbiy malaka darajasini belgilaydigan, koʻrsatgan natijalari, nazariy bilimi hamda tajribasi asosida bajara oladigan mehnat faoliyati darajasi; sport hakami — sport turi qoidalariga hamda sport musobaqasi toʻgʻrisidagi nizomga (reglamentga) rioya etilishini taʼminlash uchun jismoniy tarbiya yoki sport tadbiri tashkilotchisi tomonidan vakolat berilgan, maxsus tayyorgarlikdan oʻtgan va tegishli malaka toifasini olgan jismoniy shaxs; “ERP sport” yagona elektron boshqaruv tizimi (keyingi oʻrinlarda — “ERP sport” tizimi) — vakolatli organning sport hakamlariga malaka toifalarini berish boʻyicha davlat xizmatlarini koʻrsatishga moʻljallangan axborot tizimi. 3. Davlat xizmati “ERP sport” tizimi orqali vakolatli organ tomonidan koʻrsatiladi. Davlat xizmati koʻrsatilgani uchun bazaviy hisoblash miqdorining bir baravari miqdorida toʻlov undiriladi. Toʻlov summasi quyidagi tartibda taqsimlanadi: 30 foizi — Oʻzbekiston Respublikasi Sport vazirligi huzuridagi “Raqamlashtirish va sertifikatlash markazi” MCHJning maxsus hisobvaragʻiga; qolgan mablagʻlar — vakolatli organning budjetdan tashqari Sportni qoʻllab-quvvatlash jamgʻarmasining shaxsiy hisobvaragʻiga oʻtkaziladi. 31. Taʼlim tashkilotida qonunchilik hujjatlariga muvofiq tuzilgan mehnat shartnomasi asosida taʼlim va tarbiya sohasida kasbiy faoliyatni amalga oshiruvchi pedagog shaxslardan ushbu Nizomning 3-bandida belgilangan yigʻim summasining 50 foizi undiriladi. 4. Jismoniy tarbiya-sport tashkilotlari tomonidan “ERP sport” tizimida roʻyxatdan oʻtkazilgan sport hakamlariga malaka toifalari beriladi. 5. Sport hakamlariga sport boʻyicha hakam, birinchi, ikkinchi, uchinchi va milliy malaka toifalari cheklanmagan muddatga beriladi. 6. Malaka toifasi sport boʻyicha hakam malaka toifasidan boshlab beriladi. Uchinchi toifali sport hakami malaka toifasi sport boʻyicha hakam malaka toifasiga, ikkinchi toifali sport hakami malaka toifasi uchinchi toifali sport hakami malaka toifasiga, birinchi toifali sport hakami malaka toifasi ikkinchi toifali sport hakami malaka toifasiga, milliy toifali sport hakami malaka toifasi birinchi toifali sport hakami malaka toifasiga ega boʻlgan shaxslarga beriladi. 7. Xalqaro toifali sport hakami malaka toifasiga ega boʻlgan shaxslarga toʻgʻridan-toʻgʻri milliy toifali sport hakami malaka toifasi beriladi. Xalqaro malaka toifasi boʻyicha maʼlumotlar sport hakami faoliyat olib borayotgan jismoniy tarbiya-sport tashkiloti tomonidan “ERP sport” tizimiga kiritib boriladi. 8. Ushbu Nizom xalqaro toifali sport hakamlari uchun malaka toifasini berishga nisbatan tatbiq etilmaydi. 9. Sport hakamlariga malaka toifalari ushbu Nizomga 1-ilovadagi sxemaga muvofiq beriladi. 10. Jismoniy tarbiya-sport tashkilotlari tomonidan ushbu Nizomga 2-ilovaga muvofiq sport hakamlari toʻgʻrisidagi maʼlumotlar (keyingi oʻrinlarda — maʼlumotlar) “ERP sport” tizimiga doimiy ravishda kiritib boriladi. Bunda sport hakamlarining koʻrsatkichlari “ERP sport” tizimida kiritilgan maʼlumotlar asosida avtomatik tarzda shakllanib boradi. “ERP sport” tizimiga maʼlumotlarning oʻz vaqtida kiritilishi hamda haqqoniyligi uchun tegishli jismoniy tarbiya-sport tashkilotlari rahbarlari shaxsan javobgar hisoblanadi. Sport hakamlari maʼlumotlarning toʻgʻriligi va haqqoniyligini hamda koʻrsatkichlarning shakllanishini “ERP sport” tizimidagi shaxsiy kabinetlari orqali kuzatib borishlari mumkin. 11. Sport hakamlarining koʻrsatkichlari ushbu Nizomga 3-ilovaga muvofiq mezonlar asosida “ERP sport” tizimi orqali baholanadi. 12. “ERP sport” tizimida maʼlumotlar toʻliq shakllangandan soʻng 1 ish kuni ichida ushbu Nizomga 4-ilovaga muvofiq QR-kod (matrik shtrixli kod) qoʻyilgan holda elektron shaklda malaka toifasi toʻgʻrisida guvohnoma rasmiylashtiriladi hamda bu haqida avtomatik tarzda sport hakamlariga “Elektron hukumat” tizimining idoralararo integratsiyalashuv platformasi orqali SMS-xabarnoma yuboriladi. Bunda SMS-xabarnoma uchun toʻlovlar sport hakamlarining mobil aloqa telefon raqamlaridagi mavjud mablagʻlar hisobidan undiriladi. 13. Sport hakamlari malaka toifasi rasmiylashtirilgani toʻgʻrisida xabarnomani olgandan soʻng, zaruratga koʻra, toʻlovni amalga oshirgan holda “ERP sport” tizimidagi shaxsiy kabineti orqali elektron shaklda malaka toifasi toʻgʻrisidagi guvohnomani olishi mumkin. 14. “ERP sport” tizimi markazlashtirilgan holda vakolatli organ tomonidan yuritiladi. 15. Vakolatli organ “ERP sport” tizimining doimiy ishlashini taʼminlash maqsadida: jismoniy tarbiya-sport tashkilotlari tomonidan “ERP sport” tizimida maʼlumotlar kiritilishini, yangilab borilishini hamda ularning himoyalanishini; “ERP sport” tizimida maʼlumotlar asosida koʻrsatkichlarning shakllanishini hamda maʼlumotlarning oʻzaro almashinuvini; avtomatlashtirilgan holda maʼlumotlarni yigʻish, saqlash, qayta ishlash, umumlashtirish va foydalanuvchilarga “ERP sport” tizimi orqali maʼlumotlar taqdim qilinishini; zamonaviy axborot-kommunikatsiya texnologiyalaridan foydalangan holda, “ERP sport” tizimining texnik va dasturiy vositalari uzluksiz ishlashini; “ERP sport” tizimidan foydalanuvchilarni roʻyxatga olishni va ularning “ERP sport” tizimiga ulanishini taʼminlaydi. 16. Vakolatli organ maʼlumotlarning sir saqlanishini taʼminlaydi. 17. Oʻzbekiston Respublikasi Adliya vazirligi, Qoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalari ushbu Nizom talablarining davlat organlari va boshqa tashkilotlar tomonidan bajarilishini doimiy nazorat va monitoring qilib boradi. 18. Sport hakamlari davlat organlari va boshqa tashkilotlar xodimlarining xatti-harakatlari (harakatsizligi) yuzasidan qonunchilik hujjatlarida belgilangan tartibda shikoyat qilishlari mumkin. 19. Ushbu Nizom talablarining buzilishida aybdor boʻlgan shaxslar qonunchilik hujjatlarida belgilangan tartibda javob beradi. BosqichlarSubyektlarTadbirlarBajarish muddatlari1-bosqichJismoniy tarbiya-sport tashkilotlariSport hakamlari toʻgʻrisidagi maʼlumotlarni “ERP sport” yagona elektron boshqaruv tizimiga (keyingi oʻrinlarda — “ERP sport” tizimi) kiritib boradi.Doimiy ravishda2-bosqich“ERP sport” tizimi orqali1. Sport hakamlarining koʻrsatkichlari baholanadi va natijasi boʻyicha malaka toifasi toʻgʻrisida guvohnoma rasmiylashtiriladi.Maʼlumotlar toʻliq shakllangandan soʻng 1 ish kuni ichida2. Bu haqida sport hakamlariga “Elektron hukumat” tizimining idoralararo integratsiyalashuv platformasi orqali SMS-xabarnoma yuboriladi.Avtomatik tarzda3-bosqichSport hakamlariToʻlovni amalga oshirgan holda “ERP sport” tizimidagi shaxsiy kabineti orqali elektron shaklda malaka toifasi toʻgʻrisidagi guvohnomani oladi.Zaruratga koʻra NAMUNA“ERP sport” yagona elektron boshqaruv tizimiga kiritiladigan sport hakamlari toʻgʻrisidaMAʼLUMOTLARI. Sport hakamlari toʻgʻrisida maʼlumotlar1.1. F.I.O.1.2. Tugʻilgan sanasi (yil/kun/oy)1.3. JSHSHIR 1.4. Yashash manzili1.5. Telefon raqami1.6. Sport turiII. Sport hakamlarining koʻrsatkichlari2.1. Musobaqa hakami2.2. Musobaqa bosh hakami2.3. Musobaqa bosh kotibi T/rSport musobaqasi turlari*Sport hakamiUchinchi toifali sport hakamiIkkinchi toifali sport hakamiBirinchi toifali sport hakamiMilliy toifali sport hakami1.Tuman (shahar) bosqichigacha boʻlgan sport musobaqalari5----2.Tuman (shahar) miqyosidagi sport musobaqalari-455-3.Viloyat miqyosidagi sport musobaqalari-345-4.Respublika miqyosidagi musobaqalar---355.Nazorat hakamligi (sport xususiyatiga qarab)---12 Malaka toifasi toʻgʻrisidagi guvohnoma A5 formatdagi oq qogʻozda, toʻqqiz xil rangdan, shu jumladan, matn uchun — qora rang, rasmlar tasviri uchun — yashil, koʻk, sariq, havorang, jigarrang, kulrang va qizil ranglardan, fon uchun — oq rangdan foydalangan holda bosib chiqariladi. Guvohnomada Oʻzbekiston Respublikasining Davlat gerbi tasviri, davlat tilida va lotin yozuvida vakolatli organning nomi, malaka toifasi berilganligi toʻgʻrisida guvohnoma tartib raqami (MT № 000000), F.I.O., malaka toifasi nomi, malaka toifasi berilgan sana, vakolatli shaxsning nomi koʻrsatiladi. Guvohnoma QR-kod (matrik shtrixli kod) qoʻyilgan holda elektron shaklda beriladi. 1. Vazirlar Mahkamasining “Sport-taʼlim muassasalarining trener-oʻqituvchilari va yoʻriqchi-uslubchilariga malaka toifalarini berish boʻyicha davlat xizmatlari koʻrsatishning maʼmuriy reglamentini tasdiqlash toʻgʻrisida” 2020-yil 3-martdagi 118-son qarori. 2. Vazirlar Mahkamasining “Aholi va tadbirkorlik subyektlarining davlat xizmatlaridan foydalanish imkoniyatlari kengaytirilishi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida” 2021-yil 27-dekabrdagi 774-son qaroriga 1-ilovaning 65-bandi. 3. Vazirlar Mahkamasining “Faoliyatni boshlash yoki tugatish uchun vakolatli organni xabardor qilish tartibi toʻgʻrisidagi yagona nizomni tasdiqlash haqida” 2022-yil 25-fevraldagi 88-son qaroriga 4-ilovaning 108-bandi. 4. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasining “Normativ-huquqiy hujjatlar toʻgʻrisida” 2021-yil 20-apreldagi OʻRQ-682-son Qonuni)” 2022-yil 4-apreldagi 153-son qaroriga ilovaning 795-bandi. 5. Vazirlar Mahkamasining “Sport hakamlariga malaka toifasini berish boʻyicha davlat xizmatlari koʻrsatishning maʼmuriy reglamentini tasdiqlash toʻgʻrisida” 2022-yil 6-iyuldagi 364-son qarori. 6. Vazirlar Mahkamasining “Oʻzbekiston Respublikasi Hukumatining ayrim qarorlariga davlat xizmatlari koʻrsatishni soddalashtirish, byurokratik toʻsiqlarni qisqartirish hamda davlat xizmatlari koʻrsatish milliy tizimini rivojlantirishga qaratilgan oʻzgartirish va qoʻshimchalar kiritish toʻgʻrisida” 2022-yil 28-sentabrdagi 541-son qaroriga ilovaning 22-bandi. 7. Vazirlar Mahkamasining “Olimpiya va paralimpiya sport turlariga tayyorlash markazlari faoliyatini tashkil etish chora-tadbirlari toʻgʻrisida” 2022-yil 30-dekabrdagi 731-son qaroriga 8-ilovaning 8-bandi. 8. Vazirlar Mahkamasining “Maʼmuriy islohotlar doirasida raqamli texnologiyalar sohasi takomillashtirilishi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 2023-yil 28-dekabrdagi 688-son qaroriga ilovaning 27-bandi. 9. Vazirlar Mahkamasining “Oʻzbekiston Respublikasi Sport vazirligi tashkil etilganligi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek, baʼzilarini oʻz koʻchini yoʻqotgan deb hisoblash toʻgʻrisida” 2024-yil 8-maydagi 272-son qaroriga 1-ilovaning 27-bandi. 10. Vazirlar Mahkamasining “Oʻzbekiston Respublikasi Hukumatining ayrim qarorlariga muhtoj shaxslarni protez-ortopediya moslamalari va reabilitatsiya qilishning texnik vositalari bilan taʼminlash tartib-taomillarini takomillashtirishga qaratilgan oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida” 2025-yil 18-iyundagi 378-son qaroriga 1-ilovaning 11-bandi.